చిన్నారిపై శారీరక హింస? - Manhandling On Varshita - EENADU
చిన్నారిపై శారీరక హింస?
శవపరీక్ష నివేదికలో వాస్తవాలు
మదనపల్లె(నేరవార్తలు), న్యూస్‌టుడే: కురబలకోట మండలం చేనేతనగర్‌లో చిన్నారి వర్షిత(6) నాలుగు రోజుల క్రితం హత్యకు గురైన సంఘటన రాష్ట్రవ్యాప్తంగా కలకలం సృష్టించిన విషయం తెలిసిందే. మృతదేహాం పోస్టుమార్టంలో విస్తుపోయే విషయాలు వెలుగులోకి వచ్చాయి. వైద్యులు సోమవారం ఇచ్చిన నివేదికను 'న్యూస్‌టుడే' సంపాదించింది. నివేదిక ప్రకారం.. ఆరేళ్ల చిన్నారి శారీరక హింసకు గురై, నరకాన్ని అనుభవించినట్లు అవగతమవుతోంది. ఐస్‌క్రీమ్‌ కొనిపెడుతానని చెప్పాడో.. లేక ఏమైనా తినుబండారాలు ఇస్తానని చెప్పాడో..? తెలియదు గాని మృగాడి వెంట వెళ్లిన అభంశుభం తెలియని చిన్నారి అతని చేతిలోనే శారీరక చిత్రవధకు గురైంది. వికృత చేష్టలు, శరీరంపై కలిగిన రక్కిన గాయలతో శరీర బాధను భరించలేక చిన్నారి అసువులు బాసినట్లు తేలింది. బాలికపై ఇంతటి అఘాయిత్యానికి పాల్పడిన అగంతుకుడి అకృత్యాలపై నిర్ధారణ చేసుకునేందుకు వైద్యులు, పోలీసులు కొన్ని శాంపిల్స్‌ను ఆర్‌ఎఫ్‌ఎస్‌ఎల్‌కు పంపారు.
chinnaripai saareeraka himsa? - Manhandling On Varshita - EENADU
chinnaripai saareeraka himsa?
savapareeksha nivedikalo vaastavaalu
madanapalle(neravaartalu), neusetude: kurabalakota mandalam chenetanagaremlo chinnari varshita(6) naalugu rojula kritam hatyaku guraina sanghatana raashtravyaaptamgaa kalakalam srushtinchina vishayam telisinde. mrutadeham postumartamlo vistupoye vishayaalu veluguloki vachayi. vaidyulu somavaram ichina nivedikanu 'neusetude' sampaadinchindi. nivedika prakaaram.. aarella chinnari saareeraka himsaku gurai, narakaanni anubhavinchinatlu avagatamavutondi. isecreame konipedutaanani cheppado.. leka emaina tinubandaaraalu istaanani cheppado..? teliyadu gaani mrugadi venta vellina abhamsubham teliyani chinnari athani chetilone saareeraka chitravadhaku guraindi. vikruta cheshtalu, sareerampai kaligina rakkina gaayalatho sareera baadhanu bharinchaleka chinnari asuvulu basinatlu telindi. balikapai intati aghaayityaaniki paalpadina agantukudi akrutyaalapai nirdhaarana chesukunenduku vaidyulu, poliisulu konni saampilsenu arfseaseellini pampaaru.